Kunsill Lokali Safi 40, Dar il-Kunsill, Triq l-Iskola, Safi SFI 1404 Laqgħa tal-Kunsill Lokali Ħal Safi It-Tmien Leġislatura Laqgħa Numru 12/2020 11 ta' Diċembru, 2020 Il-Kunsill Lokali ta' Ħal Safi ltaqa' fl-Uffiċċju Amministrattiv tiegħu li jinsab f'40, Dar il-Kunsill, Triq l-Iskola, Ħal Safi, fl-4:00 pm. Francis Callus Viċi Sindku Joanna Abdilla Kunsilliera Uffiċċjal Preżenti: Doris Baldacchino: Segretarju Eżekuttiv 12.1 Qari tal-ittri ta' apoloġiji Ma kienx hemm ittri ta' apoloġiji. 12.2 Kunsiderazzjoni u Approvazzjoni tal-Minuti Il-Kunsilliera qablu fuq il-Minuti tal-laqgħa preċedenti. Dawn ġew approvati u ffirmati mis-Sindku u mis-Segretarju Eżekuttiv. 12.2.1 Is-Sindku ta update rigward ref punt 11.3.2 (stima tar-restawr tan-niċeċ). Huwa qal illi sa issa il-Kunsill ma kellu ebda committment mill-ministeru tat-turiżmu sabiex isir ir-restawr tan-niċeċ. Is-Sindku qal illi l-Kunsill kien talab għal stima tar-restawr tan-niċeċ kollha u l-Ħajt Ruman li hemm fi Triq iż-Żurrieq li telgħet għal 100,000 Euros. Is-Sindku qal illi huwa kien għamel kuntatt mas-Superindence of Cultural Heritage sabiex jiggwidawna huma x'tip ta' interventi għandhom isiru fuq żewġ niċeċ. Is-Sindku qal illi minn naħa tal-Ministeru kienu qed joffru s-somma ta' 15,000 Euro u għalhekk il-Kunsill kellu jagħżel l-aktar żewġ niċeċ li hija prijorita' li jsir ir-restawr fuqhom. Il-Kunsill qabel. 12.2.2 Is-Sindku qal illi ref punt 11.3.4 (tiżjin tal-Milied) kien jixtieq ftit feedback minn naħa tal-Kunsilliera. Il-Kunsillier is-Sur Mark Cocker qal illi l-wire tad-dawl li kien hemm ħiereġ minn taħt il-gallarija tal-Kappillan ma kienx professjonali, id-dwal maż-żebbuġa kien jistenna riżultat aħjar u apparti l-kuntrattur kien ħalla ħafna ħmieġ warajh. Saret diskussjoni rigward it-tiżjin pero' kulħadd qabel illi fejn snin oħra t-tiżjin kien ħafna aħjar. 12.2.3 Il-Kunsillier is-Sur Publio Abdilla qal illi ref punt 11.3.5 għandha tindika illi din qed tirreferi għal parti ta' wara li hemm fejn il-ġiebja ta' Ġnien ta' Ball kif ukoll għandu jiżdied il-prezz. 12.2.4 Is-Segretarju Eżekuttiv qalet illi l-kartolini tal-Milied kienet xtrathom għal prezz ta' 15c-l waħda inkluż l-envolope. Hija qalet li issa kienet ser tistampa l-awguri tal-Kunsill fuq karta A5 li titpoġġa f'nofs il-kartolina. Il-Kunsill qabel. 12.2.5 Il-Kunsillier is-Sur Publio qal illi ref punt 11.4.9 (suġġerimenti Triq il-Kuċċard) it-tieni linja għand tindika li l-sleeping police ser tiġi fis-service road. 12.2.6 Is-Sindku qal meta l-Kunsill kien avża' lil Jobs Plus li ma kienx għażel kandidat/a mill-ewwel round ta' intervisti għas-sejħa li konna ħriġna għal skrivan/a ġdid/a, l-Jobs Plus kienu bagħtu lista ta' kandidati prospettivi oħra fejn min kien interessat kellu japplika sal-Erbgħa 16 ta' Diċembru, 2020. Is-Sindku qal illi l-aħjar li l-Kunsill jissettja data sabiex isiru t-tieni round ta' intervisti. Is-Segretarju Eżekuttiv qalet illi wara din il-lista l-Kunsill kellu l-permess li jirreklama din is-sejħa fil-gazzetti lokali. Il-Kunsill qabel fuq il-ġurnata ta' intervisti għal nhar it-Tnejn 21 ta' Diċembru, 2020 u qabel ukoll fuq il-membri tal-bord. 12.2.7 Il-Kunsillier is-Sur Mark Cocker staqsa jekk kienx hemm xi żviluppi rigward il-foam tas-sapun għal latrina. Is-Segretarju Eżekuttiv qalet illi għalkemm kien fi ħsiebha ma kinitx għadha sabet minn fejn tixtri. 12.3 Komunikazzjoni mis-Sindku 12.3.1 Is-Sindku qal illi flimkien mal-Kunsillier is-Sur Mark Cocker u s-Segretarju Eżekuttiv kienu attendew laqgħa ma min kien qed jagħmel l-istudju sabiex isir traffic management ġdid għal proġett Slow Streets. Huwa ta kopja tas-site plan tat-traffic management u spjega lill-kunsilliera t-tibdil li kienu qablu waqt il-laqgħa. Il-Kunsill iddiskuta dawn it-tibdiliet u traffic management proposta. 12.3.2 Is-Sindku qal illi l-Kunsill kien applika għal skema li kienet ħarġet l-Animal Welfare. Huwa qal illi din l-applikazzjoni kienet ġiet milqugħa u l-Kunsill kien iffirma l-kuntratt. Is-Sindku spjega xi punti rigward din l-iskema u ssuġġerixxa illi l-Kunsill joħloq bħal kumitat żgħir magħmul mis-Sindku, l-Kunsillier responsabbli mill-annimali u żewġ feeders sabiex jiġi diskuss kif ser ikun l-aħjar mod li jiġi implimentat dan il-proġett. Il-Kunsill qabel. Is-Sindku qal ukoll illi apparti dan il-proġett kienet ħarġet skema oħra mill-Animal Welfare sabiex isir in-neutering tal-qtates stray li għaliha ssuġġerixxa li l-Kunsill għandu japplika. Il-Kunsill qabel. 12.3.3 Is-Sindku qal illi l-Kunsill kien talab għall-istimi sabiex isiru l-gates tal-ġwiebi ta' Ġnien Sir Alexander Ball. Huwa qal li l-istima sabiex isiru dawn ix-xogħolijiet kienet ta' €1,050.20. Il-Kunsill qabel illi għandhom isiru l-gates. Il-Viċi Sindku s-Sur Francis Callus kien skużat 17.43 u rritorna 17:44. 12.3.4 Is-Sindku qal illi l-Kunsill kien irċieva notifika mill-Planning Control li kien ser isir żvilupp ta' bini fi Triq il-Ħajt Ruman (Ħal Safi) u Triq Sant'Andrija (Żurrieq). Is-Sindku qal li huwa kien diġa' kkonsulta mas-Sindku taż-Żurrieq li qablet li jkun aħjar jekk issir oġġezzjoni konġunta bejn iż-żewġ Kunsilli. Is-Sindku qal ukoll li diġa' kien tkellem mal-ambjentalista li jaħdmu bih il-Kunsill taż-Żurrieq. Huwa ta d-dettalji lill-Kunsilliera u ssuġġerixxa illi għandha ssir oġġezzjoni konġunta għal dan l-iżvilupp. Il-Kunsill qabel unanimament. 12.3.5 Is-Sindku qal li kellu ukoll xi updates fuq l-applikazzjoni l-oħra tal-MEPA li hemm tat-triq faċċata taċ-ċimiterju. Huwa qal li kienu avviċinawh tnejn mis-sidien ta' din l-applikazzjoni fejn għarrfuh illi l-applikazzjoni kienet miżmuma minn Transport Malta għaliex il-Kunsill kien għamel talba għal Traffic Management. Is-Sindku spjega xi dettalji ta' din l-applikazzjoni fosthom li kienet qed tiġi ssuġġerita mis-sid jew il-perit tal-iżviluppatur illi s-soft area li hemm tittieħed sabiex issir Stop Sign. Il-Kunsill iddiskuta din l-materja u ma qabilx illi għandha titneħħa xi soft area jew parti minnha. Is-Sindku qal li xtaq jara jekk tistax issir oġġezzjoni għal fatt li jara li l-stop sign ser tiġi fis-soft area. Il-laqgħa giet sospiża sabiex issir il-laqgħa pubblika 6:00pm Il-Laqgħa kompliet 7:41pm Il-Kunsill kompla jiddiskuti l-applikazzjonijiet ta' żvilupp mal-Mepa. Il-Viċi Sindku s-Sur Francis Callus ġie skużat mil-laqgħa 8.09pm Il-Kunsillier is-Sur Mark Cocker qal li kien mar jitkellem mar-residenti fis-service road ta' Triq il-Kuccard. Huwa qal illi f'post partikulari ma kienx hemm oġġezzjoni li ssir sleeping police. Il-Kunsill iddiskuta dan ir-rigward u qabel illi viċin fejn ma hemmx bini għandha ssir sleeping police. 12.5 Approvazzjoni tal-Handyman Is-Segretarju Eżekuttiv qalet illi għas-sejħa tal-Handyman il-Kunsll kien irċieva tlett applikazzjonijiet. Offerta waħda kienet ta' 600 Euro fix-xahar, filwaqt illi ż-żewġ offerti oħra kienu ta' 1400 Euro fix-xahar kull wieħed. Il-Kunsill iddiskuta dawn l-applikazzjonijiet. Is-Sindku ssuġerixxa illi l-Kunsill għandu jagħżel l-orħos offerta. Il-Kunsill qabel. 12.6 Extension Ħatra Deputat Segretarju Eżekuttiv Is-Segretarju Eżekuttiv qalet illi din l-Extension tal-Ħatra tad-Deputat Segretarju Eżekuttiv il-Kunsill kien obbligat li jagħmilha kull disgħin jum. Is-Sindku ippropona illi nerġgħu nġeddu l-ħatra tas-Sur Chris Falzon bħala Deputat Segretarju Eżekuttiv għal Kunsill Lokali ta' Ħal Safi. Il-Kunsill qabel unanimament. 12.7 Performance ħaddiem tal-Kunsill Is-Sindku qal illi jħoss illi kemm ilu li l-Kunsill impjega l-impjegat il-ġdid, il-customer care kien immiljora bil-kbir u għalhekk issuġġerixxa illi għandu jingħata l-full performance bonus, dak ta' 6%. Il-Kunsill qabel unanimament. Il-Kunsilliera iddiskutew xi punti mill-korrispondenza. 12.9 Kunsiderazzjoni u Approvazzjoni tal-Iskeda ta' Pagamenti. 12.10 Tmiem tal-laqgħa u data tas-seduta li jmiss. Il-Laqgħa ntemmet fil-8:31pm. Laqgħa li jmiss ser tkun nhar il-Ġimgħa 29 ta' Jannar, 2021 fil-5.00pm. Sindku Segretarju Eżekuttiv